শিলাদিত্য দেবৰ ফাইল ছবি।
"কিছু দিনৰ পূৰ্বে ৰাজ্যিক বিজেপিৰ সংখ্যালঘু মৰ্চাৰ এখন সভাত বিধায়ক শিলাদিত্যৰ মন্তব্যক বিভেদমূলক আৰু আবোল-তাবোল আখ্যা দিয়া দলটোৰ মুখপাত্ৰ মুমিনুল আৱালক আজি শিলাদিত্যৰ মন্তব্যৰ সমৰ্থনত থিয় দিয়া দেখা গ'ল।
"শিলাদিত্যৰ কথা নাকচ কৰিলে অসম আন্দোলনৰ কথা অস্বীকাৰ কৰা হ'ব।" দীৰ্ঘদিন ধৰি বিতৰ্কিত মন্তব্য প্ৰদান কৰি ৰাইজৰ ৰোষত পৰা বিতৰ্কিত বিধায়ক শিলাদিত্য দেবৰ প্ৰতি এইদৰে সমৰ্থন আগ বঢ়ায় বিজেপি দলৰ মুখপাত্ৰ তথা সংখ্যালঘু উন্নয়ন ব'ৰ্ডৰ অধ্যক্ষ মুমিনুল আৱালে।
উল্লেখযোগ্য যে, যোৱা ৭ নৱেম্বৰৰ দিনা গুৱাহাটীৰ গড়কপ্তানী বিভাগৰ প্ৰশিক্ষণ আৰু সংৰক্ষণ কেন্দ্ৰত অনুষ্ঠিত হোৱা ৰাজ্যিক বিজেপিৰ কাৰ্য্য নিৰ্বাহকত শিলাদিত্যই বিজেপিৰ সংখ্যালঘু মৰ্চাৰ মাজত চৰম অসন্তোষ্টি সৃষ্টি কৰা বুলি অভিযোগ কৰিছিল মুমিনুল আৱালে।
তেওঁ উক্ত কাৰ্য্যনিৰ্বাহক সভাত বিতৰ্কিত বিধায়ক শিলাদিত্যক তেনেকুৱা মন্তব্য নকৰিবলৈ সকীয়ায়ো দিছিল মুমিনুল আৱালে।
"শিলাদিত্যৰ মন্তব্যই বিভেদ আনিছে সংখ্যালঘু মৰ্চাত। গতিকে তেওঁ যি টি মঞ্চত যি টি মন্তব্য কৰিব নালাগে।" এইদৰে কৈছিল আৱালে।
পাঁচ দিন পূৰ্বে সংখ্যালঘু মৰ্চাৰ সদস্যসকলৰ আগত এইদৰে কোৱা আৱালক আজি শিলাদিত্য দেবৰ বক্তব্যৰ সমৰ্থনত থিয় দি এক প্ৰকাৰৰ পাভলুটি মৰা দেখা গ'ল।
প্ৰণিধানযোগ্য যে, মুমিনুল আৱালে এইদৰে ক'লেও শিলাদিত্য দেবে অসম আন্দোলন তথা অসম চুক্তিৰ বিপক্ষেহে বিগত সময়ছোৱাত মন্তব্য কৰি আহিছে।
আন এটা মন কৰিব লগীয়া কথা হ'ল, বিজেপিৰ উপ-সভাপতি তৌফিক ৰহমানেও শিলাদিত্য দেবৰ মন্তব্যক বিৰোধিতা কৰিছিল উক্ত কাৰ্য্য নিৰ্বাহক সভাত। কেৱল বিৰোধিতা কৰাই নহয়, 'বিজেপিত কিছুমান বিকৃত মস্তিকৰ লোক আছে' বুলিও মন্তব্য কৰিছিল।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
